laion/Wikipedia-Exotic huggingface dataset:
My Tennessee Mountain Home

My Tennessee Mountain Home הוא אלבום הסולו ה-11 של הזמרת דולי פרטון, אשר יצא לאור ב-2 ביולי 1973. הבית שמצולם על עטיפת האלבום וגם קרוי על שמו הוא הבית כמו התגוררה משפחתה של פרטון בשנות ה-40 של המאה ה-20 ובשנות ה-50 של המאה ה-20. האלבום הוא אלבום קונספט אשר עוסק בילדותה במזרח טנסי. האלבום מתחיל בדקלום של המכתב הראשון שכתבה פרטון להוריה זמן קצר לאחר שעברה מעיירת הולדתה סביארוויל, טנסי לנאשוויל בשנת 1964. רוב השירים הם זיכרונות נעימים של את נעוריה ומשפחתה, אם כי בשיר "In the Good Old Days (When Times Were Bad)" פרטון מודה בגילוי לב שאף על פי שהיא אסירת תודה על הלקחים שהעוני בילדותה העביר לה, היא לא ממהרת לחזור על החוויה. השיר האחרון באלבום, "Down on Music Row", מספר על ימיה הראשונים ב-Music Row של נאשוויל, בניסיון להשיג חוזה תקליטים, ומודה לאלה שעזרו לה בדרך, תוך אזכור ספציפי של צ'ט אטקינס ובוב פרגוסון. שיר הנושא של האלבום שימש כשיר הנושא של פארק דוליווד. בשנת 2009 שני שירים שהוקלטו עברו האלבום אך לא נכנסו אליו נכנסו לתוך מארז האלבומים שלה, Dolly. נוסף על כך, פרטון הקליטה מחדש את אחד מאותם שירים והכניסה אותו לאלבומה Slow Dancing with the Moon שיצא ב-1992. בשנת 2007 האלבום יצא מחדש על גבי תקליטור, ובשנת 2010 סוני מיוזיק הוציאה את השיר בפעם השלישית ביחד עם עוד שני אלבומים נוספים של הזמרת. מידע על האלבום My Tennessee Mountain Home באתר MusicBrainz מידע על האלבום My Tennessee Mountain Home באתר AllMusic האלבום My Tennessee Mountain Home באתר Discogs האלבום My Tennessee Mountain Home באתר ספוטיפיי My Tennessee Mountain Home, נבדק ב-2021-03-27
Stars

האם התכוונתם ל... Stars (אלבום של שר) – אלבום של שר Stars (אלבום של סימפלי רד) – אלבומם הרביעי של סימפלי רד Stars (שיר של סימפלי רד) – שיר מאת סימפלי רד Stars (שיר של דאנקן לורנס) – שיר של דאנקן לורנס Stars (שיר של פנאו, ביבי רקסה ואוזונה) – שיר של פנאו, ביבי רקסה ואוזונה
Love and Music

Love and Music (בעברית: אהבה ומוזיקה) הוא האלבום המשותף העשירי של דולי פרטון ופורטר ווגונר, אשר יצא לאור ב-2 ביולי 1973 על ידי חברת התקליטים RCA ויקטור. מתוך האלבום יצא הסינגל "If Teardrops Were Pennies", אשר הגיע למקום השמיני במצעד שירי הקאנטרי של בילבורד. הקלטות האלבום התרחשו בתאריכים 12 ו-13 בפברואר 1973 כאשר במהלך יומיים אלו הוקלטו שבעה משירי האלבום. לאחר מכן השניים חזרו שוב להקליט את האלבום ב-9 באפריל ובאותו היום השלימו את ההקלטות. השיר "In the Presence of You" הוקלט קודם לכן לאלבום אחר של השניים. האלבום קיבל ביקורות חיוביות ברובו. במגזין בילבורד נכתב: "אוסף של בלדות אהבה עם כמה מהשירים המשובחים שהזוג העקבי הזה עשה אי פעם. מלבד הסינגל ושיר נוסף, דולי ו/או פורטר כתבו כל שיר, וניכר שהם היו במצב רוח רומנטי. מוזיקת אהבה מעוצבת, עם כמה מילים נצחיות, והיא אחת שכולם ירצו. יש אפילו דקלום של דיאלוג. בדיאלוג הם אמרו כי לשמונה מתוך עשר המנגינות יש פוטנציאל להיות בסביבה במשך זמן רב. הם סיכמו בהערה לסוחרי תקליטים ואמרו כי כי גרסת הכיסוי שלה ללס רברט נותנת את האווירה של אלבום". מידע על האלבום Love and Music באתר MusicBrainz האלבום Love and Music באתר Discogs Love and Music, נבדק ב-2021-03-27 "Top Album Picks" (PDF). American Radio History. Billboard. July 14, 1973. p. 62. Retrieved January 16, 2020.
נייט ססטינה

נתן מייקל ססטינה (באנגלית: Nathan Michael Sestina; נולד ב-12 במאי 1997) הוא כדורסלן אמריקאי, המשחק בעמדת הפאוור פורוורד והסנטר במרקזפנדי דניזלי. אביו של ססטינה, דונלד, הוא מורה לשעבר, מאמן כדורסל ואחראי אתלטיקה בתיכון קאמרון קאונטי. אימו רייצ'ל, היא גם מורה והייתה שחיינית באוניברסיטת אינדיאנה בפנסילבניה. יש לו ארבעה אחים ושני אחיו הגדולים, אנדרו וג'ייסון, שירתו בצבא ארצות הברית. ססטינה נולד בסנט מריס שבפנסילבניה וגדל באמפוריום. בשנתו האחרונה בתיכון מחוז קמרון, ססטינה העמיד ממוצעים של 22.6 נקודות ו-14 ריבאונדים למשחק ונבחר לשחקן העונה של הליגה. הוא סיים את קריירת התיכונים שלו עם 1,703 נקודות ושיא התיכון עם 955 ריבאונדים. ססטינה החל לשחק באוניברסיטת באקנל. בעונתו הראשונה סבל מפציעה בכתף לאחר ארבעה משחקים ופספס את שאר העונה, מה שגרם לו להפעיל על העונה חולצה אדומה שנותנת לו שנה נוספת לזכאות בקריירת המכללות. בעונתו השנייה במכללה, העמיד ססטינה ממוצעים של 4.8 נקודות ו-3.7 ריבאונדים למשחק ב-31 משחקים. בעונתו השלישית, ססטינה העמיד ממוצעים של 6.5 נקודות ו-3.9 ריבאונדים ב-14.9 דקות למשחק. בעונתו האחרונה במכללה פתח בחמישייה באופן קבוע ונהנה מעונת פריצה, כשהוא מעמיד ממוצעים של 15.8 נקודות (שישי בליגה) ו-8.5 ריבאונדים למשחק (שני בליגה), מה שהכניס אותו לחמישייה השנייה של העונה. בתום העונה הודיע כי יעבור לאוניברסיטת קנטקי בשנתו האחרונה במכללות. במשחקו הראשון במכללה, קלע ססטינה 7 נקודות והוריד 7 ריבאונדים בניצחון 62–69 על אוניברסיטת המדינה של מישיגן אשר דורגה ראשונה בליגה. במשחקו השישי בליגה, נגד אוניברסיטת לאמר, שבר ססטינה את פרק כף היד השמאלית והחמיץ שלושה משחקים. בזמן הפציעה העמיד ססטינה ממוצעים של 7.3 נקודות ו-7.2 ריבאונדים למשחק ב-27.8 דקות למשחק. ססטינה חזר באופן רציף ב-18 בדצמבר מול אוניברסיטת יוטה ולא קלע נקודה. משחק לאחר מכן מול אוניברסיטת המדינה של אוהיו, קלע ססטינה שיא עונתי של 17 נקודות בהפסד מכללתו 65–71. ב-18 בפברואר 2020, קלע ססטינה את הנקודה ה-1,000 שלו בקריירת המכללות במהלך משחק מול אוניברסיטת מדינת לואיזיאנה בו קלע 13 נקודות. בעונתו האחרונה העמיד ססטינה ממוצעים של 5.8 נקודות ו-3.8 ריבאונדים למשחק ב-28 משחקים. ב-30 ביולי 2020, חתם ססטינה בקייב באסקט מהסופרליגה האוקראינית. ב-13 באוקטובר חתם בניז'ני נובגורוד מהליגה המאוחדת של VTB, אך בעקבות ביטול העונה עקב מגפת הקורונה, שוחרר ססטינה לפני ששותף במשחק רשמי בקבוצה. ב-1 בדצמבר 2020, לאחר שלא נבחר בדראפט ה-NBA, חתם ססטינה על חוזה לעשרה ימים בברוקלין נטס מליגת ה-NBA. לאחר שהוחלט לא להאריך את חוזהו בקבוצה, הוא חתם בלונג איילנד נטס, קבוצת הבת של ברוקלין מליגת הפיתוח של ה-NBA. ב-15 במרץ 2021, חתם ססטינה בהפועל חולון מהליגה הישראלית. בעונת 2020/21 זכה עם הקבוצה באליפות הליגה הבלקנית לאחר ניצחון 75:91 על קבוצת אקדמיק פלובדיב. מדיה וקבצים בנושא נייט ססטינה בוויקישיתוף נייט ססטינה, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ESPN פרופיל, באתר היורוליג משה ברדה, ‏יש רכש: נייט ססטינה חתם בהפועל חולון, באתר ONE‏, 15 במרץ 2021 הפועל חולון זכתה באליפות הליגה הבלקנית, באתר ערוץ הספורט, 29 באפריל 2021 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נייט ססטינה".
צ'ן רואולין

הרפובליקה העממית של סין זהו שם סיני; שם המשפחה הוא צ'ן. צ'ן רואולין (בסינית מפושטת: 陈若琳; באנגלית: Chen Ruolin;‏ 12 בדצמבר 1992, נאנטונג (אנ'), סין) היא קופצת למים סינית, זוכת חמש מדליות זהב אולימפיות משלוש אולימפיאדות שונות (2008, 2012, 2016). נחשבת לאחת מקופצות למים הטובות ביותר בכל הזמנים. צ'ן נולדה בנאנטונג (אנ'), מחוז ג'יאנגסו במזרח סין. סבה וסבתה גידלו אותה. בגיל ארבע החלה להתאמן בקפיצה למים. בגיל שש שברה את זרועה במהלך קפיצה למים, ובגיל 11 הצטרפה לנבחרת הלאומית של סין בקפיצה למים. צ'ן היא האישה קופצת למים המעוטרת ביותר בעולם, ומשנת 2006 ועד לפרישתה בשנת 2016, היא זכתה במדליות זהב בקפיצה סינכרונית מפלטפורמה קשיחה מ-10 מטר בכל התחרויות החשובות, לרבות אליפויות העולם וגביע העולם. בשנת 2008, בגיל 15, זכתה בשתי מדליות זהב באולימפיאדת בייג'ינג בקפיצה מפלטפורמה קשיחה מ-10 מטר ובקפיצה סינכרונית מפלטפורמה קשיחה מ-10 מטר ביחד עם קופצת המים הסינית, ואנג שין (אנ'). בשנת 2010, זכתה בתואר קופצת למים של השנה (אנ') מטעם פדרציית השחייה הבינלאומית. באולימפיאדת לונדון שנערכה בשנת 2012, שוב זכתה בשתי מדליות זהב בקפיצה מפלטפורמה קשיחה מ-10 מטר ובקפיצה סינכרונית מפלטפורמה קשיחה מ-10 מטר ביחד עם קופצת המים הסינית, ואנג האו (אנ'). באולימפיאדת ריו דה ז'ניירו שנערכה בשנת 2016, זכתה במדליית זהב בקפיצה סינכרונית מפלטפורמה קשיחה מ-10 מטר ביחד עם קופצת המים הסינית, ליו חווישיה (אנ'). בשנת 2016, בגיל 23, נאלצה לפרוש מספורט תחרותי עקב פציעה בצוואר. סין במשחקים האולימפיים מדיה וקבצים בנושא צ'ן רואולין בוויקישיתוף צ'ן רואולין, באתר הוועד האולימפי הבין-לאומי צ'ן רואולין, באתר olympedia.org צ'ן רואולין האתר הוועד האולימפי הסיני I have a young girl inside my heart, earning.fina.org Chen Ruolin, forbes.com Chen Ruolin, .nbcolympics.com CHINESE PAIR WIN WOMEN'S 10 METRE SYNCHRONISED DIVING AS CHEN MAINTAINS 10-YEAR GOLDEN STREAK, olympic.org Who is... Chen Ruolin, nbcolympics.com
סן מרינו באירוויזיון הילדים

סן מרינו נטלה חלק בתחרות אירוויזיון הילדים כ-3 פעמים, החל מהצטרפותה הראשונה ב-2013, כאשר מישל פרניולה נשלח כנציג של סן מרינו, עם השיר "O-o-O Sole intorno a me".‏ בשנת 2011, סן מרינו הביעה רצון להשתתף באירוויזיון הילדים 2011, אך לבסוף חזרה בה היות שלא מצאה נציג בזמן. סן מרינו הצטרפה לתחרות ב-2013, וזכתה במקום ה-10 עם 42 נקודות. את הנציג לשנה זו, בחרה באופן פנימי. ב-2014, סן מרינו בחרה את שירה באמצעות קדם בשם "Vocine nuove Castrocaro". הנציגים הנבחרים, להקת "The Peppermints", ביצעו את השיר "Breaking My Heart" על בימת התחרות, וזכו במקום ה-15 עם 21 נקודות. ב-2015, סן מרינו שלחה את קמילה איסמעילובה, עם השיר "Mirror". איסמעילובה, שהייתה חלק מהלהקה שייצגה את סן מרינו בשנה העוקבת, הגיעה למקום ה-14 עם 36 נקודות. לאחר התחרות, רשות השידור של סן מרינו הכריזה כי היא לא תשתתף באירוויזיון הילדים 2016. סן מרינו לא השתתפה באירוויזיון הילדים מאז למשך 8 שנים עד שבספטמבר 2024 הודיעה שתחזור להשתתף באירוויזיון הילדים 2024 שורה בצהוב מסמלת ניצחון של המתמודדת באותה תחרות שורה באפור מסמלת תחרות בה המתמודדת הגיעה למקום השני שורה בחום מסמלת תחרות בה המתמודדת הגיעה למקום השלישי שורה באדום מסמלת תחרות בה המתמודדת דורגה במקום האחרון שורה בירוק-זית מסמלת תחרות ממנה המתמודדת פרשה או שלא השתתפה לאחר שכבר נבחר שיר סן מרינו באירוויזיון אתר האינטרנט הרשמי של סן מרינו באירוויזיון הילדים (באנגלית) San Marino: Debuting At Junior Eurovision San Marino: It’s Michele Perniola To Kiev Junior Eurovision: The Peppermints band to represent San Marino
מפלגת הפועלים (ברזיל)

מפלגת הפועלים (בפורטוגזית: Partido dos Trabalhadores; בראשי תיבות: PT) היא מפלגת שמאל בברזיל. המפלגה נוסדה בידי קבוצת פועלים ואינטלקטואלים ב-10 בפברואר 1980, בימי שלטון הדיקטטורה הצבאית בברזיל. המפלגה הוכרה באופן רשמי והורשתה להתקיים על ידי בית המשפט העליון של ברזיל ב-11 בפברואר 1982, עוד בימי שלטון הדיקטטורה. נשיא ברזיל הנוכחי, לואיז אינסיו דה סילבה, היה אחד ממייסדיה. המפלגה מורכבת מעשרות תתי סיעות השייכות למגוון של אידאולוגיות שמאליות, החל מקבוצת השמאל המתון אליה שייך הנשיא דה סילבה, וכלה בפלגים מרקסיסטים ונוצרים סוציאליסטים. המפלגה נחשבת לאחת ממפלגות השמאל החשובות באמריקה הלטינית. צבע המפלגה הוא אדום, וסמלה הוא כוכב מחומש אדום, שבמרכזו האותיות "PT" בלבן. דגלה של המפלגה הוא אדום, כשבמרכזו כוכב מחומש לבן, והאותיות "PT" באדום. ב-10 בפברואר 1980 החליטה קבוצה של אקדמאים, מנהיגי פועלים ואנשי ציבור, שכללו את לואיז אינסיו דה סילבה, להקים את מפלגת הפועלים הברזילאית (PT), שהייתה עם הקמתה מפלגת שמאל רדיקלי בעלת אידאולוגיה הקוראת לצדק חברתי ואידאולוגי, וזאת באמצע תקופת הדיקטטורה הצבאית בברזיל. לאחר 1990 המפלגה זכתה לפופולריות, וזכתה בבחירות בערים רבות כסאו פאולו ופורטו אלגרה, ומדינות כריו גראנדה דו סול. רצף זה של זכיות הגיע לשיאו עם ניצחונו של מועמד המפלגה לנשיאות לואיז אינסיו דה סילבה בשנת 2002. השינויים באוריינטציה הפוליטית של המפלגה הביאו לקבלתה על ידי רוב האוכלוסייה עם עלייתה לשלטון, אך מבחינה היסטורית המפלגה הייתה בעלת מסורת שמאלית רדיקלית, ורבים מחבריה התקשו להסתגל לאידאולוגיה המתונה החדשה. חברים מרכזיים במפלגה הושעו בשנת 2003 בשל כך שלא פעלו על פי החלטותיה. חברים אלו הקימו את "מפלגת הסוציאליזם והשלום" בשנת 2004. גם לאחר פרישתם של חברים אלו, נותרו עדיין חברים רבים במפלגה השייכים לאגף הרדיקלי, ומכונים "מורדים" על ידי התקשורת. ב-30 בינואר 2005 הודיעו 112 חברים מרכזיים במפלגה על פרישתם, בטענה שהמפלגה אינה עוד כלי לשינוי חברתי, אלא כלי לשימור המצב הקיים. ביולי 2005 סבלה המפלגה מתוצאות המשבר פוליטי בברזיל שיזם רוברטו ז'פרסון, ראש מפלגת העבודה הברזילאית, מפלגת מרכז החברה בקואליציה. במהלך המשבר הובאו ראיות של ממש למימון בלתי חוקי של מסעי הבחירות של המפלגה, ושוחד בחירות, והמפלגה נקלעה למשבר החמור בתולדותיה. הקונגרס הלאומי של ברזיל החל בחקירה, וכן הועבר חומר לחקירת המשטרה. ההאשמות מתייחסות לבכירים כמזכיר המפלגה, סילביו פריירה, וגזבר המפלגה, דלוביו סוארז. ז'וזה דירסאו, ראש המטה של דה סילבה נאלץ לפרוש מתפקידו, ונשיא המפלגה, ז'וזה ז'נואינו התפטר אף הוא. המפלגה איבדה את הפופולריות שבה זכתה בקרב הציבור. עדיין לא ברור אם הנשיא עצמו מעורב בפרשה, אך ברור כי איבד חלק ניכר מכוחו הפוליטי. המשבר הביא רבים מחברי המפלגה לעבור לשורות "מפלגת הסוציאליזם והשלום". מדיה וקבצים בנושא מפלגת הפועלים בוויקישיתוף אתר האינטרנט הרשמי של מפלגת הפועלים (בפורטוגזית ברזילאית) מפלגת הפועלים, ברשת החברתית פייסבוק מפלגת הפועלים, ברשת החברתית אקס (טוויטר) מפלגת הפועלים, ברשת החברתית אינסטגרם
קונסטנטינוס השמיני, קיסר האימפריה הביזנטית

קונסטנטינוס השמיני פורפירוגנטוס (ביוונית ביזנטית: Κωνσταντῖνος Η΄ Πορφυρογέννητος;‏ 960 – 11 בנובמבר 1028) היה קיסר האימפריה הביזנטית בין השנים 1025–1028. קונסטנטינוס היה בנו של רומנוס השני, קיסר האימפריה הביזנטית, אחיו של בסיליוס השני בולגרוקטונוס, קיסר האימפריה הביזנטית ואבי זואי, קיסרית האימפריה הביזנטית ותאודורה, קיסרית האימפריה הביזנטית. קונסטנטינוס השמיני היה בן לשושלת המקדונית. קונסטנטינוס השמיני היה בן לשושלת המקדונית. הוריו היו רומנוס השני, קיסר האימפריה הביזנטית ואשתו, הקיסרית תיאופנו. אחיו הבכור, בסיליוס השני, היה יליד 958 והיה מבוגר ממנו בשנתיים. בעוד היה קונסטנטינוס השמיני בן 3, אביו, הקיסר רומנוס השני, נפטר בנסיבות חשודות. יורש הכתר היה גנרל רב השפעה בשורות הצבא הביזנטי, שהוכתר בתור ניקפורוס השני, קיסר האימפריה הביזנטית. ניקפורוס השני התחתן עם הקיסרית האלמנה תיאופנון ואימץ את בסיליוס השני וקונסטנטינוס השמיני בתור בניו שלו, בכך נתן להם את הגנתו. קונסטנטינוס השמיני, בסיליוס השני וניקפורוס השני הוכתרו יחדיו בתור קיסרים שותפים של האימפריה הביזנטית אך בפועל היה ניקפורוס בעל סמכויות השלטון המלאות והיה שליט יחיד בראשה של מונרכיה אבסולוטית בכל מלבד שם. לאחר רציחתו של ניקפורוס השני בשנת 969, הקיסרית תיאופנון אפשרה לרוצחו לרשת את הכתר בתור יוחנן הראשון צימיסקס, קיסר האימפריה הביזנטית. יוחנן הראשון היה כניקפורוס השני ממקור צבאי ולאורך שלטונו הוא כקודמו שמר על מעמדם של בסיליוס השני וקונסטנטינוס השמיני. לאחר מותו של יוחנן הראשון, בסיליוס וקונסטנטינוס נותרו בשלטון על האימפריה. הודות למדיניותו הפעלתנית, היה זה בסיליוס השני שהפך לקול המרכזי בשלטון המשותף של השניים. קונסטנטינוס לא היה מעורב כמעט ובכלל בממשל האימפריה הביזנטית עד למותו של אחיו, בסיליוס השני, ב-15 בדצמבר 1025. לקונסטנטינוס לא היה ניסיון פוליטי ומנהלי רב והותיר את רוב מעשיות השלטון בידי יועציו ומקורביו. קונסטנטינסו נפטר בשנת 1028. במותו לא היו לו בנים לרשת את הכס ולכן הכתר עבר לבתו, זואי, קיסרית האימפריה הביזנטית, ששלטה במקביל עם בעלה, רומנוס השלישי, קיסר האימפריה הביזנטית. קונסטנטינוס היה גבוה וחינני, לעומת בסיליוס שהיה נמוך ומוצק. קונסטנטינוס נודע בתור פרש מעולה. עד שהפך לקיסר כבר הזדקן וחלה ובקושי היה יכול ללכת. עם עלייתו לשלטון המשיך קונסטנטינוס השמיני המשיך באורח חיים הדומה לזה שהיה לו לפני עלייתו במהלכו הוא עסק בעיקר חיי מותרות - ונמנע ככל האפשר מעסקי מדינה. תוך מספר חודשים, לחץ של האצולה הובילה לביטול חוקי חלוקת האדמה שקבע בסיליוס השני, דבר שהוביל לחיזוק האצולה של בעלי הנחלות באסיה הקטנה. קיסרי האימפריה הביזנטית תאודורה, קיסרית האימפריה הביזנטית (המאה ה-11) זואי, קיסרית האימפריה הביזנטית מדיה וקבצים בנושא קונסטנטינוס השמיני, קיסר האימפריה הביזנטית בוויקישיתוף קונסטנטינוס השמיני, קיסר האימפריה הביזנטית, באתר אנציקלופדיה בריטניקה (באנגלית) קונסטנטינוס השמיני, קיסר האימפריה הביזנטית, באתר העולם ההלניסטי (באנגלית) קונסטנטינוס השמיני, קיסר האימפריה הביזנטית, באתר "Find a Grave" (באנגלית)
שרצים

שרצים הם מזיקים שהפיצו מחלות או השמידו יבולים או בעלי חיים. מכיוון שהמונח מוגדר ביחס לפעילות אנושית, המינים הנכללים משתנים לפי האזור. המונח נובע מהמילה הלטינית vermis (worm - תולעת), ובמקור שימש לפגית דמוית תולעת של חרקים מסוימים, שרבים מהם שורצים מזון. המונח שרץ נמצא במקורות כבר מהמאה ה-16 (1530–1540). המונח "שרצים" מתייחס למגוון רחב של אורגניזמים, כולל מכרסמים, תיקנים, טרמיטים, פשפשים, יתושים, חמוסים, מצנחים, סבלים, חולדות ולעיתים גם שועלים. מבחינה היסטורית, במאה ה-16 וה-17, הביטוי שימש גם ככינוי גנאי הקשור לקבוצות אנשים שבדרך כלל נגועות בשרצים, כלומר קבצנים ונוודים, ובאופן כללי יותר עניים. מכרסמים וחרקים נושאי מחלות הם המקרים הרגילים, אך המונח מוחל גם על בעלי חיים גדולים יותר - במיוחד טורפים קטנים - בדרך כלל משום שהם צורכים משאבים שבני אדם רואים בהם, כמו בעלי חיים וגידולים. לדוגמה: ציפורים שאוכלות יבולי דגנים ופירות. העורב האמריקאי (Corvus brachyrhynchos), שנוא על ידי החקלאים בגלל מניעת יבול. יונים, שהוכנסו באופן נרחב בסביבות עירוניות, נחשבות לעיתים גם לשרצים. זנים מסוימים של נחשים וארכנידים עשויים להיחשב גם לשרצים. כל מין יכול להתפתח לשרצים אם יכנסו אותו לאזור שיש בו תנאי מחיה נוחים ומעט טורפים טבעיים. במקרים כאלה הם נתפסים כמין פולשני ובני אדם לעיתים קרובות בוחרים למלא את תפקיד הטורף כדי להגביל את הסכנה לסביבה. דוגמאות לשרצים כוללות עזים באיי גלאפגוס, ארנבים באוסטרליה או חתולים באיי הנסיך אדוארד. חולדות, עכברים ותיקנים הם שרצים עירוניים ופרבריים נפוצים. על פי "חוקי שרצים" של טיודור, יצורים רבים נתפסו כמתחרים על תוצרת הכפר, ופרסים שולמו על ידי הקהילה עבור פגריהם. הכרזת הדיה האדומה כשרץ הובילה לדעיכתה עד כדי הכחדה בבריטניה עד המאה ה-20. עם זאת, הדיה האדומה הוחזרה מאז לחלק גדול מסקוטלנד ולרוב אנגליה וויילס על ידי מיקומם הטרנספורטיבי של זוגות רבייה מאזורים אחרים באירופה. טפילות מזיק עשבים שוטים מדיה וקבצים בנושא שרצים בוויקישיתוף משרד משאבי הטבע בניו ברונסוויק "Vermin". Merriam-Webster Online Dictionary. Britannica Publishing. נבדק ב-13 בדצמבר 2006. {{cite web}}: (עזרה) "Varmint definition". Dictionary.com. נבדק ב-5 בינואר 2012. Origin: 1530–40; var. of vermin {{cite web}}: (עזרה) "Vermint" cited in England in 1539, Oxford English Dictionary', 2nd ed Phillipa Bellemore (בנובמבר 2006). Tenants' Rights Manual: A Practical Guide to Renting in NSW. Federation Press. p. 66. ISBN 978-1-86287-557-9. {{cite book}}: (עזרה) Karen Raber (24 בספטמבר 2013). Animal Bodies, Renaissance Culture. University of Pennsylvania Press. pp. 26–27. ISBN 978-0-8122-0859-7. {{cite book}}: (עזרה) McCarthy, Michael (23 במרץ 2007). "Book Review: Silent Field, By Roger Lovegrove: songbirds versus shotguns". The Independent. נבדק ב-7 ביולי 2009. {{cite news}}: (עזרה)
ערדסקין

ערדסקין (גם: ערדסקית ו-ערדסקוס) הייתה עיירה יהודית בגליל התחתון, אשר התקיימה בתקופת בית שני, המשנה והתלמוד, ונזכרת בהקשרים שונים בספרות חז"ל. העיירה נזכרת בעיקר בקשר לפועלו של רבי מאיר, אשר ישב בין היתר בעיירה זו ובעיירה טבעין הסמוכה אליה בתקופת מושב הסנהדרין באושה. כך, מובא בתוספתא המעשה הבא: ”אמר רבי שמעון בן אלעזר, מעשה בזקן אחד בערדסקית שהיה שוקל את כלכלתו מלאה וחוזר ושוקלה ריקנית, והיה רבי מאיר משבחו”. כמו כן, מובא במקורות חז"ל מעשה הנוגע לעירוב תחומין בין העיירות טבעין וערדסקין: ”אמר רבי שמעון בן אלעזר, פעם אחת היינו יושבין לפני רבי מאיר בערדסקין, ואמר אחד ערבתי בבצלים, והושיבו רבי מאיר בדלת אמות שלו”. מעשה זו מובא בתלמוד הבבלי ובתלמוד הירושלמי גם בגרסה הבאה: ”אמר רבי שמעון בן אלעזר, פעם אחת שבת רבי מאיר בערדיסקא ובא אדם אחד לפניו, אמר לו, רבי, עירבתי בבצלים לטיבעין, והושיבו רבי מאיר בארבע אמות שלו”. פירוש השם "ערדסקין" בספרות התלמודית הוא מחתות מנוקבות. את אתרה של העיירה הקדומה הוצע לזהות, על פי דמיון השם והתיאור הגאוגרפי שבמקורות, בח'רבת קוסקוס הסמוכה לקריית טבעון מצפון, ואשר נסקרה עוד בידי חוקרי הקרן הבריטית לחקר ארץ ישראל בסוף המאה ה-19. יצחק גולדהאר וקליין הציעו לזהות את ערדסקין באל ח'רתייה, בה נמצאת היום שער העמקים. זאב וילנאי, אריאל – אנציקלופדיה לידיעת ארץ ישראל, עמ' 6009–6010. תוספתא תרומות ג, ג. תוספתא עירובין ו, ב. בבלי עירובין כ"ט ע"א, ירושלמי עירובין פ"ג. תוספתא ביצה ב, י, בבלי ביצה כ"ב ע"ב. א. י. בראוור, לתקון שמות בארץ ישראל, חרושת הגויים, הארץ, 10 באוגוסט 1925
הדיוויזיה ה-334 (ורמאכט)

דיוויזיית החי"ר 334 (בגרמנית: 334 Infanteriedivision) הייתה דיוויזיית חי"ר של הצבא הגרמני במלחמת העולם השנייה. הדיוויזיה הוקמה בנובמבר 1942 ונכנעה לבעלות הברית בסיום המערכה בתוניסיה. במאי 1943 הוקמה מחדש על בסיס דיוויזיית החי"ר ה-80, שהוקמה כמה ימים לפני כן. את שארית המלחמה העבירה בחזית האיטלקית עד שנכנעה לאמריקאים. דיוויזיית החי"ר ה-334 הוקמה בנובמבר 1942 ונשלחה לתוניסיה, שם הוכפפה לארמיית הפאנצר החמישית בניסיון לסייע לעמדות הציר בצפון אפריקה. הדיוויזיה הייתה מבודדת ונכנעה עם יחידת צרפת של וישי – לגיון אמפריאל, לכוחות הבריטים מספר ימים לפני כניעת כוחות הציר בתוניסיה. הדיוויזיה הוקמה מחדש בצרפת ב-1943, מגורמי דיוויזיית הרגלים ה-80 רגימנט 756 הוקם מחדש כרגימנט רגלים ולא ככוח הררי. הדיוויזיה הועברה לאיטליה בסוף 1943 ונלחמה שם עד סוף המלחמה, ספגה אבדות כבדות לאורך כל התקופה ובסופו של דבר נכנעה לאמריקאים. הדיוויזיה הייתה מעורבת במספר פשעי מלחמה באיטליה בין פברואר לספטמבר 1944, עד שלושים אזרחים הוצאו להורג בכל תקרית. מבנה הדיוויזיה: מטה רגימנט הגרנדירים 754 רגימנט הגרנדירים 755 רגימנט הגרנדירים ההררי 756 רגימנט התותחנים 334 גדוד הפוסליירים 334 גדוד המהנדסים 334 גדוד הקשר 334 גדוד משמידי טנקים 334 גדוד חימוש 334 קבוצת האספקה הדיוויזיונית 334 גנרל מיור פרידריך ובר (15 בנובמבר 1942 – 15 באפריל 1943) גנרל מיור פריץ קראוזה (15 באפריל – 12 במאי 1943) גנרל חיל התותחנים היינץ ציגלר (24 במאי – 20 באוקטובר 1943) גנרל לויטננט ולטר שלר (20 באוקטובר – 27 בנובמבר 1943) גנרל לויטננט הלמוט בהלקה (1 בפברואר 1944 – אפריל 1945) Samuel W. Mitcham (2007). German Order of Battle. Volume One: 1st – 290th Infantry Divisions in WWII. PA; United States of America: Stackpole Books. ISBN 978-0-8117-3416-5. מדיה וקבצים בנושא הדיוויזיה ה-334 בוויקישיתוף Mitcham, pp. 85 86 "334. Infanterie-Division" (באיטלקית). Atlas of Nazi and Fascist Massacres in Italy. נבדק ב-20 בספטמבר 2018. {{cite web}}: (עזרה) German Order of Battle, 291st-999th Infantry Division, named infantry divisions, and special divisions in World War II. p. 29.
צלילי מטאל

צלילי המטאל (באנגלית: Sound of Metal) הוא סרט דרמה אמריקאי משנת 2020, בבימויו של דריוס מרדר (אנ') ובכיכובם של ריז אחמד, אוליביה קוק ופול רייסי. הסרט מספר את סיפורו של מתופף מטאל המאבד את שמיעתו. הסרט הוקרן בבכורה עולמית בפסטיבל הסרטים הבינלאומי בטורונטו 2019 ב-6 בספטמבר 2019. יצא לצפייה ב-20 בנובמבר 2020 בפריים וידאו. הסרט זכה לשבחי הביקורת, עם שבחים מיוחדים על הופעותיהם של אחמד ורייסי, כמו גם על עיצוב הסאונד. היה מועמד בשש קטגוריות לאוסקר ה-93, כולל פרס אוסקר לסרט הטוב ביותר, פרס אוסקר לתסריט המקורי הטוב ביותר, פרס אוסקר לשחקן הטוב ביותר עבור אחמד, פרס אוסקר לעריכה הטובה ביותר, הפסקול הטוב ביותר ופרס אוסקר לשחקן המשנה הטוב ביותר עבור רייסי וזכה בשני פרסים: פרס אוסקר לעריכה הטובה ביותר והפסקול הטוב ביותר. רובן הוא מתופף ומחצית צמד המטאל בלאקגאמון, יחד עם הזמרת וחברתו לו. הם מתגוררים בקרוואן במהלך מסע הופעות ברחבי ארצות הברית. כאשר רובן מתחיל לאבד את שמיעתו, הוא ניגש לבית מרקחת ומבקש אבחון. הרוקח מפנה אותו לרופא, שמבצע בדיקת שמיעה ומגלה שרובן יכול להבין רק 20–30 אחוז מהמילים שהוא שומע וכי שמיעתו תתדרדר במהירות. יתר על כן, אף על פי ששתלי השבלול יכולים לסייע לו, עלותם אינה מכוסה בביטוח. הרופא מציע לו להימנע מחשיפה לרעשים חזקים, אך רובן ממשיך להופיע. לו מבקשת להפסיק את ההופעות למען בריאותו ומודאגת גם מעברו כמכור לסמים. הם מקבלים המלצה להגיע למקלט כפרי עבור חירשים מחלימים, המנוהל על ידי אדם בשם ג'ו, אשר איבד את שמיעתו במלחמת וייטנאם. רובן שוהה במקלט, פוגש את שאר חברי המקלט ומסתגל למציאות החדשה. רובן מתחיל ללמוד את שפת הסימנים האמריקאית. רובן מצטרף לדיאן, מורה במקלט ומתחיל להתחבר לילדים ולשאר הקהילה. ג'ו מציע לרובן להישאר במקום, כעובד הקהילה, אך הוא מעדיף למכור את התופים שלו וציוד המוזיקה כדי לממן את ניתוח שתלי השבלול. ג'ו מבקש בנימוס מרובן לעזוב למען אחרים בקהילה, מאחר שהמקום מנוהל סביב התפיסה שחירשות אינה נכות. הוא נוסע לאביה של לו, שם נחגגת לכבודו מסיבה והוא מתאחד עם לו. הסרט מסתיים בעזיבת רובן עם חפציו לרחוב, שם מחליט לכבות את השתלים ולהתמזג עם השקט. ריז אחמד בתפקיד רובן סטון אוליביה קוק בתפקיד לו ברגר פול רייסי בתפקיד ג'ו לורן רידלוף בתפקיד דיאן אתר האינטרנט הרשמי של צלילי מטאל "צלילי מטאל", במסד הנתונים הקולנועיים IMDb (באנגלית) "צלילי מטאל", באתר AllMovie (באנגלית) "צלילי מטאל", באתר Rotten Tomatoes (באנגלית) "צלילי מטאל", באתר Metacritic (באנגלית) "צלילי מטאל", באתר Prime Video (באנגלית) "צלילי מטאל", במסד הנתונים הקולנועיים KinoPoisk (ברוסית) אורון שמיר, "צלילי המטאל" הוא סרט מרשים שהולם בצופה, באתר הארץ, 11 בינואר 2021 אבנר שביט‏, זה אחד התפקידים הקולנועיים המדוברים של השנה, ואפשר להבין למה, באתר וואלה, 26 בפברואר 2021 מטאל, מתופף חירש, ילדים חירשים. זה יכול להספיק לאוסקר, ביקורת מאת יעל שוב באתר Time Out תל אביב, 9 במרץ 2021 אורי קליין, זו אחת ההופעות הגבריות המרשימות שראיתי זה זמן מה, באתר הארץ, 25 במרץ 2021 צלילי המטאל: כשהשקט רועם, ביקורת מאת יונתן קופיבקר באתר פורטפוליו, 19 באפריל 2021